Document ID: 32006R1759

PADOMES REGULA (EK) Nr. 1759/2006
(2006. gada 28. novembris),
ar ko groza Regulu (EK) Nr. 104/2000 par zivsaimniecības un akvakultūras produktu tirgu kopīgo organizāciju
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 37. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu (1),
tā kā:
(1)
Uz izdevumiem, kas dalībvalstij radušies saskaņā ar dažiem Padomes Regulas (EK) Nr. 104/2000 (2) noteikumiem, pašlaik attiecas noteikumi, kas izklāstīti Padomes Regulā (EK) Nr. 1258/1999 (1999. gada 17. maijs) par kopējās lauksaimniecības politikas finansēšanu (3). Pēdējā minētā regula ir atcelta ar Padomes Regulu (EK) Nr. 1290/2005 (2005. gada 21. jūnijs) par kopējās lauksaimniecības politikas finansēšanu (4), kuru no 2006. gada 16. oktobra piemēros dalībvalstu izdevumiem.
(2)
Ar Regulas (EK) Nr. 1290/2005 2. panta 1. punkta a) apakšpunktu izveido Eiropas Lauksaimniecības garantiju fondu, turpmāk “ELGF”.
(3)
Minētās regulas 3. panta 2. punkta f) apakšpunktā paredzēts, ka no ELGF centralizēti finansē zivsaimniecības tirgu izdevumus.
(4)
Zivsaimniecības tirgu izdevumu finansēšana saskaņā ar minētās regulas 3. panta 2. punkta f) apakšpunktu ir centralizēta budžeta īstenošana, un tam būtu jāatbilst Padomes Regulai (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (5) un tās īstenošanas noteikumiem, kuri izklāstīti Komisijas Regulā (EK, Euratom) Nr. 2342/2002 (6).
(5)
Tādēļ būtu attiecīgi jāgroza Regula (EK) Nr. 104/2000,
IR PIEŅĒMUSI ŠO REGULU.
1. pants
Regulas (EK) Nr. 104/2000 35. pantu aizstāj ar šādu tekstu:
“35. pants
1. Izdevumus, kas dalībvalstīm rodas saskaņā ar šīs regulas 10., 21., 23., 24., 25. un 27. pantu, uzskata par izdevumiem, kas minēti 3. panta 2. punkta f) apakšpunktā Padomes Regulā (EK) Nr. 1290/2005 (2005. gada 21. jūnijs) par kopējās lauksaimniecības politikas finansēšanu (7).
2. Panta 1. punktā minēto izdevumu finansējumu piešķir attiecībā uz produktiem no krājuma vai krājumu grupas tikai līdz tādam visu daudzumu apjomam, kas no kopējā atļautā nozvejas apjoma piešķirts minētajai dalībvalstij attiecībā uz minēto krājumu vai krājumu grupu.
3. Sīki izstrādātus noteikumus šā panta piemērošanai pieņem saskaņā ar 38. panta 2. punktā noteikto procedūru.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2006. gada 16. oktobra.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 28. novembrī

Labels: 15
6